钦定古今图书集成/明伦汇编/闺媛典/第108卷 > 皇清十四 > 底二丑妻张氏
## 钦定古今图书集成/明伦汇编/闺媛典/第108卷 > 皇清十四 > 底二丑妻张氏

按《开封府志》：“张氏，底二丑妻。年十八，邻恶少窥其姿，乘酒入室，张峻拒咬恶少胸血，肉溃堕，逃去。张不食欲死，其姑劝曰：‘我本小家，无人非笑，况彼亦未曾污汝。今汝方娠，若死，柰此腹中儿何’？张曰：‘人等耳，安论小大。防偶疏，遂自缢死’。”